ธปท.เข้มลงทุนหุ้นกู้เงินดอลล์
ก.ล.ต.เผยได้ส่งหนังสือเวียนเพิ่มเติมอีกครั้ง ในกรณีการลงทุนในตราสารหนี้สกุลเงินตราต่างประเทศที่ออกและเสนอขายในประเทศไทยหลังจากได้รับหนังสือแจ้งจาก ธปท.
12 ส.ค. 2553

ก.ล.ต.เผยได้ส่งหนังสือเวียนเพิ่มเติมอีกครั้ง ในกรณีการลงทุนในตราสารหนี้สกุลเงินตราต่างประเทศที่ออกและเสนอขายในประเทศไทยหลังจากได้รับหนังสือแจ้งจาก ธปท. 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต) เปิดเผยว่า สำนักงานได้ส่งหนังสือเวียนเพิ่มเติมอีกครั้ง ในกรณีการลงทุนในตราสารหนี้สกุลเงินตราต่างประเทศที่ออกและเสนอขายในประเทศไทย(FX bond   )ภายหลังจากได้รับหนังสือแจ้งจากธนาคารแห่งประเทศไทย(ธปท.) เรื่องแนวทางการลงทุนในFX bond  โดยบุคคลที่ต้องการลงทุนในตราสารหนี้ดังกล่าวต้องได้รับอนุญาตจากธปท.เป็นรายกรณีและให้ใช้วงเงินเดียวกับวงเงินที่ธปท.ได้อนุมัติให้สำนักงานจัดสรรวงเงินลงทุนในหลักทรัพย์ต่างประเทศ 
อย่างไรก็ตามในกรณีของนักลงทุนสถาบันที่มีวงเงินลงทุนในต่างประเทศไม่เกิน 50 ล้านเหรียญสหรัฐซึ่งนับรวม FX bond หลังได้ขอวงเงินกับสำนักงานแล้วให้ยื่นขออนุญาตลงทุน FX bond โดยตรงต่อ ธปท. 
ส่วนกองทุนรวม/กองทุนสำรองเลี้ยงชีพที่ต้องการจะไปลงทุนต่างประเทศไม่เกิน 50 ล้านเหรียญให้ยื่นขออนุมัติวงเงินพร้อมระบุชื่อผู้ออก FX bond  และสำนักงานจะแจ้งธปท.และธปท.จะแจ้งการอนุญาตการลงทุนพร้อมผ่อนผันการลงทุนเกิน 50 ล้านเหรียญสหรัฐ
สำหรับกรณีบุคคลธรรมดา/นิติบุคคลที่ต้องการลงทุนให้บริษัทจัดการส่งรายชื่อลูกค้าที่สนใจรวมถึงรายชื่อผู้ออกด้วย ส่วนกองทุนส่วนบุคคลให้ลงทุนในตราสารหนี้สกุลเงินตราต่างประเทศได้ไม่เกิน 1แสนเหรียญสหรัฐ